Publication: Magyar Közlöny
Issue: MK-1998-35 (Year: 1998, Number: 35)
Era: 1990-2004
Section: a 81/1998. (IV. 29.) Korm. rendelethez
Paragraph Index: 323

2. Szoftver eszközök kiszolgálása A szerződéses viszony keretében rögzített megrendelő adott területi elhelyezkedésű gépparkján telepített, azokon futó szoftver eszközök szerződés szerinti gyakoriságú megjelenési időben történő eseti, rendszeres vagy rendkívüli kiszolgálása, a felek által folyamatosan egyeztetettek szerinti karbantartása. Felek a szerződés teljesítése során egymásnak átadott, vagy másként tudomásukra jutott adatokat, információkat üzleti vagy egyéb minősített titokként kezelik, azokat nyilvánosságra nem hozzák, és harmadik személylyel nem közlik. III. Gazdasági követelmények Az ajánlatnak magyar forintban kell tartalmaznia a szolgáltatással összefüggő valamennyi fizetési kötelezettséget. IV. Egyéb követelmények A szolgáltató, illetve a szolgáltatás teljesítésébe bevont állománya rendelkezzen a szolgáltatás biztosításához szükséges ismeretekkel és megfelelő referenciákkal tanúsított gyakorlattal. A szolgáltató rendelkezzen a szolgáltatás tárgyára vonatkozó minőségbiztosítási és minőségtanúsítási rendszerrel. A kiemelt termék rendelkezzen a hatályos jogszabályokban meghatározott, a környezetvédelemre, a környezetközpontú irányítási rendszerre és a környezetbarát minősítésre vonatkozó tanúsításokkal. V. Megjegyzések A szolgáltatás teljesítéséhez szükséges disztribúciós értékesítési hálózat, valamint az ajánlott termékek műszaki jellemzőinek és szolgáltatások tartalmának, azok árainak, illetve ellenértékeinek megfelelő hiteles, nyilvános felületen (INTERNET) történő rendszeresen karbantartott (havi) lista megléte alapvető követelmény. Ezen állami normatívában nevesített szolgáltatással kell biztosítani az alábbiakban felsorolt állami normatívákban nevesített eszközök garanciaidőn túli és egyéb módon történő alkatrészellátását: A közbeszerzési eljárás nyomán megkötendő keretszerződések szerinti teljesítések területi bontásban is történhetnek.

Source: https://magyarkozlony.hu/hivatalos-lapok/5f9d32fd5aa7ea04a3951b181a6f9c2fd4b9718c/dokumentumok/8fd800c34221ef54e11e3bbc1a3c596ace2a8eba/letoltes